রিয়াজ
বাংলাদেশের চলচ্চিত্র জগতে তাঁর অবদানের জন্য বাংলাদেশ সরকার তাঁকে তিনবার জাতীয় চলচ্চিত্র পুরস্কারের শ্রেষ্ঠ চলচ্চিত্র অভিনেতার পুরস্কারে ভূষিত করে। পুরস্কারপ্রাপ্ত চলচ্চিত্রগুলি যথাক্রমে দুই দুয়ারী (২০০০), দারুচিনি দ্বীপ (২০০৭) এবং কি যাদু করিলা (২০০৮)। রিয়াজ অভিনীত "লোভে পাপ পাপে মৃত্যু" ২০১৪ সালের ১৪ ফেব্রুয়ারী বিশ্ব ভালোবাসা দিবসে মুক্তি লাভ করে। তার অভিনীত সাম্প্রতিকতম চলচ্চিত্রগুলো হল "সুইটহার্ট" ও "কৃষ্ণপক্ষ" (২০১৬)। নানা মাধ্যম ও কাজে সক্রিয় অভিনেতা রিয়াজ চ্যানেল আইয়ের "হ্যান্ডসাম দি আলটিমেট ম্যান" প্রতিযোগিতার দ্বিতীয় মৌসুমে প্রধান বিচারক হিসেবে দায়িত্ব পালন করছেন।
বাংলাদেশ জাতীয় চলচ্চিত্র পুরস্কার শ্রেষ্ঠ চিত্রগ্রাহক
শ্রেষ্ঠ চিত্রগ্রাহকের জন্য জাতীয় চলচ্চিত্র পুরস্কার বাংলাদেশের চলচ্চিত্রের চিত্রগ্রাহকদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৬ সাল থেকে প্রদান করা হচ্ছে। প্রথমবারের মত এই পুরস্কার অর্জন করেন বেবী ইসলাম "চরিত্রহীন" (১৯৭৫) চলচ্চিত্রের জন্য। সর্বাধিক ৯ বার এই পুরস্কার অর্জন করেন মাহফুজুর রহমান খান। আনোয়ার হোসেন ৫ বার; অরুণ রায় ও রফিকুল বারী চৌধুরী ৪ বার করে; বেবী ইসলাম ও হাসান আহমেদ ৩ বার করে; শফিকুল ইসলাম স্বপন, রেজা লতিফ, এম এ মোবিন, আবুল খায়ের, সাইফুল ইসলাম বাদল ২ বার করে এই পুরস্কার লাভ করেন।